Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov

Spôsob pripomienkového konania		
Počet vznesených pripomienok, z toho zásadných	53/13 	
Počet vyhodnotených pripomienok	53	
		
Počet akceptovaných pripomienok, z toho zásadných	23/3 	
Počet čiastočne akceptovaných pripomienok, z toho zásadných	18/9 	
Počet neakceptovaných pripomienok, z toho zásadných	12/1 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	5 (4o,1z) 	 	 	 	
2 .	Ministerstvo vnútra Slovenskej republiky 	 	 	 	x 	
3 .	Ministerstvo financií Slovenskej republiky 	6 (4o,2z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
8 .	Ministerstvo obrany Slovenskej republiky 	3 (3o,0z) 	 	 	 	
9 .	Ministerstvo zahraničných vecí a európskych záležitostí Slovenskej republiky 	 	 	x 	 	
10 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	x 	 	
11 .	Ministerstvo životného prostredia Slovenskej republiky  	1 (0o,1z) 	 	 	 	
12 .	Ministerstvo školstva, vedy, výskumu a športu Slovenskej republiky 	6 (6o,0z) 	 	 	 	
13 .	Ministerstvo zdravotníctva Slovenskej republiky 	1 (0o,1z) 	 	 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	2 (2o,0z) 	 	 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	x 	 	
24 .	Národná banka Slovenska 	 	 	x 	 	
25 .	Odbor aproximácie práva sekcie vládnej legislatívy Úradu vlády SR 	1 (1o,0z) 	 	 	 	
26 .	Najvyšší kontrolný úrad Slovenskej republiky 	2 (2o,0z) 	 	 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	10 (10o,0z) 	 	 	 	
29 .	Konfederácia odborových zväzov Slovenskej republiky 	1 (1o,0z) 	 	 	 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Horská záchranná služba 	 	 	 	x 	
32 .	Úrad na ochranu osobných údajov Slovenskej republiky 	2 (2o,0z) 	 	 	 	
33 .	Republiková únia zamestnávateľov 	 	 	 	x 	
34 .	Združenie miest a obcí Slovenska 	 	 	x 	 	
35 .	Únia miest Slovenska 	 	 	 	x 	
36 .	Bratislavský samosprávny kraj 	 	 	 	x 	
37 .	Nitriansky samosprávny kraj 	 	 	 	x 	
38 .	Prešovský samosprávny kraj 	 	 	 	x 	
39 .	Trenčiansky samosprávny kraj 	 	 	 	x 	
40 .	Trnavský samosprávny kraj 	 	 	x 	 	
41 .	Žilinský samosprávny kraj 	 	 	 	x 	
42 .	Magistrát hlavného mesta SR 	 	 	 	x 	
43 .	Banskobystrický samosprávny kraj 	 	 	 	x 	
44 .	Košický samosprávny kraj 	 	 	 	x 	
45 .	Mestský úrad Nitra 	 	 	 	x 	
46 .	Mestský úrad Trnava 	 	 	 	x 	
47 .	Mestský úrad Trenčín 	 	 	 	x 	
48 .	Mestský úrad Žilina 	 	 	 	x 	
49 .	Mestský úrad Banská Bystrica 	 	 	 	x 	
50 .	Mestský úrad Prešov 	 	 	 	x 	
51 .	Magistrát mesta Košice 	 	 	 	x 	
52 .	Štátna ochrana prírody Slovenskej republiky 	 	 	 	x 	
53 .	VSU 	 	 	 	x 	
54 .	Verejnosť 	2 (2o,0z) 	 	 	 	
55 .	Národná rada Slovenskej republiky 	5 (2o,3z) 	 	 	 	
56 .	Splnomocnenec vlády SR pre rozvoj občianskej spoločnosti 	5 (0o,5z) 	 	 	 	
	SPOLU	53 (40o,13z) 	0 (0o,0z) 	19 	22 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	K novelizačnému bodu 14 
Spojenie „pohľadávka nevzniká“ nie je v právnom poriadku zaužívané, preto navrhujeme novelizačný bod preformulovať. Za vhodnejšiu variantu považujeme namiesto doplnenia nového odseku 3 rozšíriť výnimky uvedené v § 11 ods. 2 písm. e) o predmetnú situáciu (t.j. prípadu, keď horská služba vykonáva pátranie po zosnulom alebo ak zachraňovaná osoba zomrie počas záchrannej činnosti). 	O 	A 	 	
MS SR 	K novelizačnému bodu 28 - všeobecne 
Novelizačný bod navrhujeme vo všeobecnosti primerane upraviť vo vzťahu k návrhu zákona o pohľadávkach štátu a o zmene a doplnení niektorých zákonov, ktorý je v súčasnosti v legislatívnom procese (predkladateľom je Ministerstvo financií SR). Podotýkame aj na rozdielnu účinnosť navrhovaných zákonov, čo bude potrebné zohľadniť pri nastavení prechodných ustanovení.  	O 	A 	 	
MS SR 	K novelizačnému bodu 28 – odsek 2 
K odseku 2 a 3 – slovo „vlastníctvo“ žiadame vypustiť, nakoľko pojem „vlastníctvo pohľadávky“ nie je zaužívaným pojmom. Tento pojem síce používa platný zákon č. 278/1993 Z. z. v § 6 ods. 6, ale návrh zákona o pohľadávkach štátu vo svojich ustanoveniach navrhuje § 6 vypustiť.  	O 	A 	 	
MS SR 	K novelizačnému bodu 28 – odsek 3 
Predkladateľ navrhuje, aby sa na postúpenie pohľadávky nevzťahovali ustanovenia Občianskeho zákonníka o postúpení pohľadávky, tento návrh však nijakým spôsobom neodôvodňuje. Túto konštrukciu nie je možné odporučiť z toho dôvodu, že akékoľvek vyňatie určitého inštitútu z nejakého právneho rámca vytvára množstvo výkladových otázok. Z návrhu nie je zrejmý režim, podľa ktorého sa takýto vzťah bude spravovať – napr. nie sú určené minimálne obsahové náležitosti zmluvy, forma, oznámenie postúpenia dlžníkovi, rozsah námietok, ktoré môže dlžník uplatniť voči novému veriteľovi, atď. Rovnako nie je zrejmý ani vzťah k ustanoveniam návrhu zákona o pohľadávkach štátu. 	Z 	A 	 	
MS SR 	K novelizačnému bodu 28 – odsek 4 
Spojenie „nerozpočtovým príjmom“ navrhujeme nahradiť. Súčasne odporúčame odstrániť duplicitné použitie slova „účel“. Predmetné ustanovenie je možné upraviť napríklad nasledovným spôsobom: „Príjmy za výkon záchrannej činnosti a pátranie po nezvestnej osobe nie sú rozpočtovým príjmom horskej službe a sú viazané na účely podľa § 4 ods. 3 písm. b) a c)....“. 	O 	ČA 	Predmetné ustanovenie bolo spresnené v uvedených intenciách po dohode s ministerstvom financií.	
MF SR 	Všeobecne 
V doložke vybraných vplyvov žiadam vyznačiť pozitívny vplyv na informatizáciu spoločnosti, pretože návrh zavádza v čl. I bode 22 § 12 ods.12 novú elektronickú službu s informatívnou úrovňou 1 (informatívna úroveň); uvedené je potrebné premietnuť aj do bodu 6. 1. analýzy vplyvov na informatizáciu spoločnosti.  	Z 	A 	 	
MF SR 	Všeobecne 
Návrh je potrebné zosúladiť s čl. 6 Legislatívnych pravidiel vlády SR [napr. v čl. I bode 2 § 4 ods. 1 uvádzacej vete a písmene e) vypustiť slovo „najmä“, v bode 9 § 5 ods. 2 za slovo „obrazový“ vložiť slovo „záznam“, v bode 12 § 8 ods. 2 bodkočiarku nahradiť čiarkou a slová „tieto pravidlá je povinný umiestniť“ nahradiť slovami „ktoré umiestňuje“, v bode 13 § 8a ods. 3 upraviť druhú vetu precizovaním pojmu „dostatočný odstup“, pretože takto navrhované znenie je vágne, rovnako v odseku 5 prvej vete spresniť, čo sa považuje za „bezdôvodné zastavenie a státie“] a s prílohou č. 5 týchto pravidiel (napr. čl. I v bode 13 doplniť paragrafovú značku pred slovo „8a“, uvádzaciu vetu bodu 16 uviesť napríklad takto: „Nadpis § 12 znie:“, v bode 19 slová „číslovka“ a „číslovkou“ nahradiť slovami „číslo“ a „číslom“).  	O 	ČA 	Vo viacerých novelizačných bodoch sa vykonali navrhované spresnenia.	
MF SR 	K čl. I bodu 5 (§ 4 ods. 4) 
Navrhované znenie odseku 4 je potrebné precizovať, aby bolo zrejmé, či aj „služby súvisiace s bezpečnosťou a záchranou prevádzkovateľovi trate...“ sa poskytujú odplatne alebo nie. 
 	O 	A 	 	
MF SR 	K čl. I bodu 13 (§ 8a) 
V odseku 7 odporúčam slová „ak to umožní prevádzkovateľ“ nahradiť slovami „len so súhlasom prevádzkovateľa“, aby sa dosiahol súlad s druhou vetou tohto odseku. 	O 	ČA 	Právna terminológia bola zjednotená.	
MF SR 	K čl. I bodu 14 (§ 11 ods. 3) 
Navrhované znenie odseku 3 je potrebné formulovať zrozumiteľnejšie. Pri pátraní po zosnulom by nemala vzniknúť povinnosť na úhradu podľa odseku 2 písm. e) a pri úmrtí zachraňovanej osoby síce povinnosť na úhradu vznikne, ale sa táto úhrada nevyberie, resp. povinnosť zanikne. 	O 	A 	 	
MF SR 	K čl. I bodu 28 (§ 14a)  
Navrhované znenie žiadam, v súvislosti s pripravovanou komplexnou úpravou konsolidácie pohľadávok štátu s predpokladanou účinnosťou od 1. januára 2014, ako neopodstatnené vypustiť; ponechaním navrhovaného znenia by sa vytvoril odlišný režim postupovania pohľadávok štátu na právnickú osobu so 100% majetkovou účasťou štátu, prípadne ich vymáhania touto osobou. Navyše znenie odseku 4 je v rozpore zo zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z. z.“). Horská záchranná služba je štátnou rozpočtovou organizáciou, ktorá je finančnými vzťahmi zapojená na štátny rozpočet prostredníctvom Ministerstva vnútra SR, ktoré vykonáva funkciu zriaďovateľa. Podľa § 22 ods. 1 zákona č. 523/2004 Z. z. rozpočtová organizácia hospodári s rozpočtovými prostriedkami a s prostriedkami prijatými od iných subjektov v súlade s ustanoveniami tohto zákona. Podľa § 22 ods. 4 prvej vety zákona č. 523/2004 Z. z. rozpočtová organizácia sústreďuje všetky príjmy svojho rozpočtu, s výnimkou príjmov uvedených v § 22 ods. 3, na svojom príjmovom rozpočtovom účte a realizuje všetky svoje výdavky zo svojho výdavkového rozpočtového účtu. Nie je preto možné, aby príjmy zo záchrannej činnosti boli ako nerozpočtový príjem účelovo viazané na zabezpečenie prostriedkov bezpečnosti a ochrany zdravia pri práci a školenia pre dobrovoľných záchranárov.	Z 	ČA 	Na rozporovom konaní bola problematika vymáhania pohľadávok štátu vypustená z návrhu zákona a ustanovenie o rozpočtovom určení príjmov za záchrannú činnosť a pátranie bolo spresnené a systematicky zaradené do návrhu zákona.	
MO SR 	K čl. I bodu 10 návrhu zákona 
Odporúčame slová „bez obmedzenia“ nahradiť slovom „bezodkladne“ v súlade s odôvodnením novelizačného bodu. Poukazujeme v tejto súvislosti na obmedzenia vyplývajúce najmä zo zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. 	O 	N 	Predmetné ustanovenie vyhovuje na sledovaný účel. Je tiež kompatibilné s úpravou § 5 ods. 1 písm. a) zákona. 	
MO SR 	K čl. I bodu 13 návrhu zákona  
Odporúčame v navrhovanom § 8a ods. 3 vypustiť ako nadbytočné slová „jazdiaci vzadu“.  	O 	A 	 	
MO SR 	K čl. I bodu 14 návrhu zákona  
Odporúčame výnimky týkajúce sa § 11 ods. 2 písm. e) upraviť v rámci jedného ustanovenia. Výnimky uvedené v navrhovanom § 11 ods. 3 odporúčame zjednotiť s výnimkami uvedenými už v rámci § 11 ods. 2 písm. e). 	O 	A 	 	
MPSVR SR 	K čl. I bod 12 
Odporúčame v čl. I bode 12 navrhovaný § 8 ods. 2 upraviť v tom zmysle, aby bol prevádzkovateľ lyžiarskej trate povinný ustanoviť a umiestniť pravidlá správania sa na lyžiarskej trati tak, aby bolo možné sa s nimi oboznámiť pri vstupe na lyžiarsku trať. 
Odôvodnenie: Povinnosť prevádzkovateľa ustanoviť a umiestniť pravidlá správania sa na lyžiarskej trati tak, aby bolo možné sa s nimi oboznámiť pri vstupe na lyžiarsku trať, považujeme za dôležitú v záujme zvýšenia bezpečnosti osôb na lyžiarskej trati. Uvedené navrhujeme aj v súvislosti s možnosťou prevádzkovateľa lyžiarskej trate zakázať činnosť na lyžiarskej trati osobe, ak porušuje pravidlá správania sa na lyžiarskej trati (v čl. I bode 12 navrhovaný § 8 ods. 3) a v súvislosti s povinnosťou osoby na lyžiarskej trati dodržiavať pravidlá správania sa na lyžiarskej trati (v čl. I bode 13 navrhovaný § 8a ods. 1 písm. c)). Osoby na lyžiarskej trati majú byť s pravidlami správania sa na lyžiarskej trati oboznámené. 	O 	ČA 	Ponecháva sa na prevádzkovateľovi lyžiarskej trate, aby posúdil, či je potrebné vydať tieto pravidlá s ohľadom na miestne pomery konkrétneho lyžiarskeho strediska. Prevádzkovateľ lyžiarskej trate totiž môže situáciu vyhodnotiť tak, že postačujú zákonom ustanovené povinnosti osôb na lyžiarskej trati (§ 8a), ktoré však musí umiestniť pri vstupe na lyžiarsku trať. 	
MŽP SR 	K novelizačnému bodu 2
V § 4 ods.1 písm. c) a d) sa na konci pripájajú slová „ustanovenia osobitných predpisov tým nie sú dotknuté5),“. 
Odôvodnenie: V zmysle § 24 odsek 1 zákona č. 543/2002 Z. z. o ochrane prírody a krajiny v znení neskorších predpisov je jaskyňa prírodnou pamiatkou a na jej území, ako aj na území jej ochranného pásma, platia obmedzenia stanovené zákonom. Rovnako mnohé z priepastí sú chránenými územiami podľa zákona a na ich území platia obmedzenia podľa určeného stupňa ochrany v zmysle zákona. 	Z 	A 	V novom § 4 ods. 2 návrhu zákona sú v súlade s uvedenou pripomienkou vymedzené úlohy Horskej záchrannej služby, ktoré vykonáva výlučne len v horských oblastiach, teda mimo jaskýň a priepastí.	
MŠVVaŠ SR 	Čl. I bod 3.
V § 4 ods. 2 písm. f) sa slová „tri roky“ nahrádzajú slovami „desať rokov“. 
Odôvodnenie: Podľa 106 ods. 2 Občianskeho zákonníka sa právo na náhradu škody premlčí najneskoršie za desať rokov odo dňa, keď došlo k udalosti, z ktorej škoda vznikla, to neplatí ak ide o škodu na zdraví. V súvislosti s touto lehotou je na mieste, aby sa záznamy uchovávali aspoň desať rokov pre prípady súdnych sporov; táto požiadavka je opodstatnená aj vo väzbe na § 5 ods. 2 návrhu.	O 	N 	Na daný účel postačuje lehota uloženia predmetných registratúrnych záznamov ustanovená v návrhu zákona. Ide o obdobné riešenie ako pri zásahoch Hasičského a záchranného zboru podľa zákona o Hasičskom a záchrannom zbore.	
MŠVVaŠ SR 	Čl. I bod 6.
V § 5 ods. 1 v uvádzacej vete slová „iná osoba“ odporúčame nahradiť konkrétnym vyjadrením. 
Odôvodnenie: Podľa dôvodovej správy majú byť inými osobami fyzické osoby-dobrovoľníci. Zákon konkrétne postavenie týchto osôb nerieši.	O 	N 	V návrhu zákona sa zámerne nevymedzuje konkrétny okruh týchto osôb a postačuje, že pôjde o osoby, ktoré vykonávajú činnosť organizovanú Horskou záchrannou službou. Nemusí to byť len dobrovoľný záchranár, ale aj iná osoba, napríklad hasič alebo figurant pri simulovanej záchrannej akcii.	
MŠVVaŠ SR 	Čl. I bod 10.  
Odporúčame v navrhovanom texte vypustiť slová „bez obmedzenia“. 
Odôvodnenie: Navrhované vyjadrenie „bez obmedzenia“ pre vstup na nehnuteľnosti vlastníkov považujeme za nekonkrétne a mohlo by sa zneužívať. 	O 	N 	Takýto vstup alebo vjazd je bezprostredne naviazaný na plnenie úloh Horskej záchrannej služby. 	
MŠVVaŠ SR 	Čl. I bod 12.
V § 8 ods. 2 odporúčame za bodkočiarkou nahradiť navrhovaný text týmto textom: „tieto pravidlá je povinný riadne umiestniť a zabezpečiť tak, aby sa s nimi osoba mohla oboznámiť pred vstupom na lyžiarsku trať“. 
Odôvodnenie: Ide o konkrétne vyjadrenie, že osoba sa s riadne umiestnenými a zabezpečenými pravidlami správania na lyžiarskej trati oboznámi pred vstupom na lyžiarsku trať. Takéto vyjadrenie je dôležité v prípade možných súdnych sporov. 	O 	N 	Navrhované znenie nevylepšuje pôvodný text. 	
MŠVVaŠ SR 	Čl. I bod 13. 
V § 8a ods. 3 odporúčame slová „jazdiaci vzadu“ vypustiť 
Odôvodnenie: Tieto slová považujeme za nadbytočné, pretože ďalej je uvedené, že smer jazdy musí voliť tak aby neohrozil pred ním jazdiaceho lyžiara. 	O 	A 	 	
MŠVVaŠ SR 	čl. I, bod 4. 
Navrhujeme vložiť pred prvú vetu nasledovnú vetu: "V § 4 ods. 3 sa za slovo "záchranárov" vkladajú slová "(§ 12 ods. 8)" a vypúšťajú sa slová "s horskou službou"." 
Odôvodnenie: Odkaz na ustanovenie novelizovaného zákona odporúčame vložiť z dôvodu, aby sa odstránili akékoľvek pochybnosti o tom, že školenia sa týkajú prehlbovania kvalifikácie tých osôb, ktoré získali odbornú spôsobilosť na výkon záchranárskej činnosti podľa tohto zákona. Slová, ktoré naopak navrhujeme vypustiť sú v doterajšom znení nadbytočné. 	O 	N 	Vykonávať záchrannú činnosť môže len osoba s príslušnou odbornou spôsobilosťou bez ohľadu na skutočnosť, či ide o profesionálneho záchranára (príslušníka Horskej záchrannej služby) alebo dobrovoľného záchranára. 	
MZ SR 	K čl. I bodu 2 (§ 4 ods. 1) 
Text písmena i) v § 4 ods. 1 vrátane poznámky pod čiarou k odkazu 6b) žiadame z návrhu vypustiť. 
Odôvodnenie: Zásadne nesúhlasíme s navrhovaným ustanovením, pretože Horská záchranná služba bola v zmysle zákona č. 544/2002 Z. z. o Horskej záchrannej službe v znení neskorších predpisov zriadená ako štátna rozpočtová organizácia na vykonávanie záchrannej činnosti na zákonom vymedzenom území. Má vykonávať záchrannú činnosť (vyhľadávanie a vyslobodzovanie osoby v tiesni) a v rámci nej poskytovať osobám v tiesni prvú pomoc a nie zdravotnú starostlivosť. Žiadame preto z navrhovaných úloh Horskej záchrannej služby vypustiť poskytovanie zdravotnej starostlivosti. 	Z 	ČA 	Na rozporovom konaní bolo dohodnuté, že ministerstvo zdravotníctva navrhne úpravu predmetného ustanovenia. Ministerstvo vnútra po obdržaní navrhovaného znenia od ministerstva zdravotníctva predmetné ustanovenie upravilo v intenciách návrhu uvedeného rezortu tak, ako je uvedené v § 4 ods. 1 písm. g) návrhu zákona. 	
ŠÚ SR 	Bod 6 
začiatok znenia odporúčame upraviť „V § 5 ods.1 celý text pred písmenom a) znie:“. 	O 	N 	Novelizačný bod v pôvodnom znení je správny z hľadiska legislatívnej techniky. 	
ŠÚ SR 	Bod 16 
začiatok znenia odporúčame upraviť „V nadpise § 12 sa na konci pripájajú tieto slová:“. 	O 	A 	 	
OAP SVL ÚV SR 	K predkladacej správe 
V zmysle čl. 18 ods. 4 písm. i) Legislatívnych pravidiel vlády SR žiadame v predkladacej správe uviesť, či bude návrh zákona predmetom vnútrokomunitárneho pripomienkového konania. 	O 	A 	 	
NKÚ SR 	K bodu 28 
V prípade § 14a ods. 4 si dovoľujeme upozorniť na skutočnosť, že Horská záchranná služba je rozpočtová organizácia, ktorá je podľa § 22 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov povinná sústrediť všetky príjmy svojho rozpočtu na svojom rozpočtovom účte. 	O 	N 	Predmetná problematika bola upravená po dohode s ministerstvom financií v súlade so zákonom o rozpočtových pravidlách verejnej správy v rámci osobitostí hospodárenia rozpočtovej organizácie štátu. 	
NKÚ SR 	K bodu 28 
V prípade § 14a ods. 1 si dovoľujeme upozorniť na skutočnosť, že vymáhanie pohľadávok štátu má v budúcnosti komplexne riešiť zákon o pohľadávkach štátu a o zmene a doplnení niektorých zákonov, ktorého tvorcom je Ministerstvo financií Slovenskej republiky a ktorý bol v uplynulých dňoch predmetom medzirezortného pripomienkového konania. 	O 	A 	 	
GP SR 	1. K bodu 1 
V bode 1 navrhujeme nahradiť slová „vypúšťa nadpis“ slovami «nadpis nahrádza slovami „Horské oblasti“». 	O 	A 	 	
GP SR 	2. K bodu 2 
V bode 2 navrhujeme zosúladiť formulácie v § 4 ods. 1 písm. c) a e) s uvádzacou vetou, napríklad vypustením slov „v horskej oblasti“ v týchto ustanoveniach. 	O 	A 	 	
GP SR 	3. K bodu 3 
V bode 3, v § 4 ods. 2 písm. e) je potrebné slovo „nehody“ nahradiť slovom „udalosti“ a za slová „poškodenia zdravia“ vložiť slová „alebo väčšej škody6c)“.
Poznámka pod čiarou k odkazu 6c) znie: 
„6c) § 125 zákona č. 300/2005 Z. z. Trestný zákon v znení neskorších predpisov.“.
Odôvodnenie: Účelom navrhovanej zmeny je zahrnúť do tohto ustanovenia aj prípady, kedy dôjde k úmyselnému usmrteniu alebo poškodeniu zdravia a prípady, ktorých následkom je či už úmyselné alebo neúmyselné spôsobenie väčšej škody (prevyšujúcej 2.660 eur). 	O 	ČA 	V danom kontexte výška škody nie je relevantná. 	
GP SR 	4. K bodu 3 
V bode 3, v § 4 ods. 2 navrhujeme vypustiť písm. f). V súvislosti s tým navrhujeme doterajšie písmena d) a e) označiť ako písmena f) a g). Terajšie znenia § 4 ods. 3 písm. a) až c) navrhujeme doplniť do § 4 ods. 2, ako písmená h) až i). V § 4 navrhujeme nový odsek 3, ktorý by znel: „(3) Horská služba, pri plnení úloh podľa § 4, ak to dovoľujú svetelné a zvukové podmienky, vyhotoví obrazovo-zvukový alebo iný záznam o príčine a priebehu záchrannej činnosti, vrátane príjmu tiesňového volania. Takéto záznamy uchováva tri roky od ich vyhotovenia.“.
Odôvodnenie: Vyhotovovanie záznamov je významným opatrením, keďže zasahuje do osobnostných práv. Z tohto dôvodu navrhujeme, aby bolo upravené v samostatnom ustanovení, ako oprávnenie horskej služby, nie jednotlivého príslušníka. Súčasne, vzhľadom na jeho význam, navrhujeme povinné vyhotovenie záznamu, ak to budú umožňovať podmienky. V prípade, že by takáto právna úprava vyvolala neprimerané náklady, potom navrhujeme povinnosť vyhotoviť záznam, obmedziť len na plnenie niektorých konkrétnych úloh vymedzených v § 4 a v ostatných prípadoch zaviesť len oprávnenie vyhotoviť záznam. 	O 	ČA 	Problematika bola upravená ako oprávnenie Horskej záchrannej služby. 	
GP SR 	5. K bodu 5 
Bod 5 je potrebné dať do súladu so znením § 4 ods. 1 písm. g). 	O 	N 	Ustanovenie § 4 ods. 1 písm. g) návrhu zákona upravuje inú problematiku. 	
GP SR 	6. K bodu 7 
Bod 7 vkladané slová „a obmedzenia“ navrhujeme nahradiť slovami „a bez obmedzenia“. 	O 	ČA 	Predmetný novelizačný bod bol inak upravený. 	
GP SR 	7. K bodu 9 
Bod 9 navrhujeme vypustiť (v súvislosti s návrhom v bode 4 pripomienok). 	O 	A 	 	
GP SR 	8. K bodu 10 
K bodu 10 nie je dôvodová správa. Nie je jasné, čo navrhovateľ sleduje zmenou povinnosti umožniť vstup na povinnosť zabezpečiť vstup (má zabezpečiť, aby vstupovali, teda nielen aby im bolo umožnené vstupovať, ale aby boli povinní vstupovať?). 	O 	A 	 	
GP SR 	9. K bodu 13 
V bode 13, v § 8a ods. 6 navrhujeme na konci doplniť slova „Za dodržovanie týchto povinností zodpovedá organizátor činnosti, ak nejde o organizovanú činnosť zodpovedá rodič alebo iná osoba, do starostlivosti ktorej bola maloletá osoba zverená.“. 	O 	A 	 	
GP SR 	10. K bodu 25 
V bode 25 slová „§ 8a ods. 1 až 5 a 7“ nahradiť slovami „§ 8a ods. 1 až 7“ (v prípade akceptovania pripomienky č. 9). 	O 	A 	 	
KOZ SR 	Stanovisko k materiálu KM-OPVA1-2013/001810 „Návrh zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov“ 
KOZ SR k predloženému návrhu zákona Ministerstva vnútra SR nemá pripomienky. 	O 	A 	 	
ÚOOÚ 	K bodu č. 3 § 4 ods. 2 písm. f)  
Navrhujeme skrátiť dobu uchovávania z troch na jeden rok.
Odôvodnenie: Vymedzený účel nemusí odôvodňovať potrebu tak dlhého uchovávania osobných údajov v danej forme. Zároveň dávame do pozornosti i možné zvýšenie finančných nákladov i administratívnej práce v súvislosti s takýmto uchovávaním. 	O 	N 	Na daný účel vyhovuje trojročná lehota, a to ako pri obdobnej činnosti Hasičského a záchranného zboru podľa príslušného zákona. Navrhované riešenie má aj nadväznosť na všeobecnú trojročnú premlčaciu dobu podľa Občianskeho zákonníka.	
ÚOOÚ 	K bodu č. 9 § 5 ods. 2 
Navrhujeme doplniť účel na vyhotovenie obrazového alebo iného záznamu o príčine a priebehu záchrannej činnosti vrátane príjmu tiesňového volania. Odôvodnenie: Tak súčasný (zákon č. 428/2002 Z. z.) ako aj nový zákon o ochrane osobných údajov (zákon č. 122/2013 Z. z.) v prípade, že sa osobné údaje spracúvajú na základe osobitného zákona stanovuje náležitosti, ktoré osobitný zákon ako spôsobilý právny základ pre spracúvanie osobných údajov musí obsahovať. Týmito náležitosťami sú zoznam osobných údajov, okruh dotknutých osôb a účel spracúvania osobných údajov. Pokiaľ účel spracúvania priamo nevyplýva z iných ustanovení, odporúčame ho doplniť do tohto ustanovenia. 	O 	A 	 	
Verejnosť 	V rámci medzirezortného pripomienkového konania predkladáme k novelizácii zákona č.544/2002 Z.z. o Horskej záchrannej službe, predkladateľ Ministerstvo vnútra SR, nasledovné pripomienky: 
1. k § 8 odst.1 písm.b/ navrhujeme upraviť nasledovne: zabezpečiť zjazdnosť a bezpečnosť označenej lyžiarskej trate počas prevádzkového času lyžiarskej trate. Zásadná pripomienka: 
2. k §8 odst.1 písm.c/ : Navrhujeme vypustiť text za bodko-čiarkou: prepravu zranenej osoby pri sklone lyžiarskej trate nad 18 % je povinný zabezpečiť odborne spôsobilou osobou na výkon záchrannej činnosti. 
Odôvodnenie: Z uvedeného návrhu textu nevyplýva, či sklon trate 18 % sa vzťahuje na lyžiarsku trať v letnom alebo zimnom období. V zimnom období sa sklon lyžiarskej trate mení v závislosti od klimatických podmienok, vplyvu a spôsobu technického zasnežovania a iných okolností ( napr. spôsobu úpravy trate, návejmi snehu a pod.) Tento údaj (18 %) nekorešponduje ani s klasifikáciou obtiažnosti lyžiarskych tratí v zmysle STN 01 8027 Označovanie a zabezpečovanie lyžiarskych tratí a trás, ktorá vychádza z medzinárodných pravidiel pre klasifikáciu obtiažnosti lyžiarskych tratí. Nie je nám ani známe, že by sa takýmto spôsobom riešila problematika prepravy zranenej osoby na lyžiarskej trati v niektorej inej krajine Európskeho spoločenstva. Z uvedeného dôvodu navrhujeme riešiť podrobnosti prepravy zranenej osoby vo všeobecne záväznom právnom predpise, ktorý vydá ministerstvo v súlade s § 8 odst.5 zákona s využitím možnosti nasadenia iných transportných prostriedkov, ktoré sú pre postihnutého šetrnejšie, rýchlejšie, pohodlnejšie a bezpečnejšie. 
3. k § 8 odst.2 navrhujeme upraviť nasledovne:….tieto pravidlá je povinný umiestniť na viditeľnom mieste, aby sa s nimi bolo možné oboznámiť. 
4. k § 8a odst.1 písm.b/ navrhujeme doplniť za text lyžiarskej trate nasledovný text: a ak bola účastníkom alebo svedkom nehody, zotrvať na mieste nehody 
5. k § 8a odst.5/ navrhujeme druhú vetu doplniť nasledovne: Lyžiar, ktorý spadol, pokiaľ je to možné, musí také miesto čo najrýchlejšie opustiť. 	O 	ČA 	Sklon lyžiarskej trate bol upravený až na 25% v súlade s príslušnou technickou normou. Pravidlá správania sa na lyžiarskej trati je potrebné z hľadiska informovanosti a bezpečnosti osôb umiestniť už pri vstupe na lyžiarsku trať. 	
Verejnosť 	K novelizačnému bodu 12 
K návrhu novely zákona č. 544/2002 Z. z. o Horskej záchrannej službe zasielam túto pripomienku: K novelizačnému bodu 12: z navrhovaného znenia novely nie je jasný dôvod % úpravy sklonu lyžiarskej trate a podľa odborného názoru by sa odborná spôsobilosť na záchrannú činnosť nemala vzťahovať na ľahké lyžiarske trate, t.j. sklon trate do 25% alebo je potrebné odbornú spôsobilosť na záchrannú činnosť zachovať na všetky lyžiarske trate. Uvedené dávam na zváženie predkladateľovi novely zákona. 	O 	A 	 	
NR SR 	§ 3 ponechať v pôvodnom znení. 
Odôvodnenie: Gramatická a logická štruktúra novely budí dojem, že územná pôsobnosť Horskej záchrannej služby je determinovaná taxatívne vymedzenými horskými oblasťami a jaskyňami a priepasťami už v rámci celého územia, t.j. aj mimo územia taxatívne vymedzených horských oblastí, pre ktoré bude mať predmetná novela právnu pôsobnosť. Z uvedeného dôvodu sme toho názoru, že účinné znenie zákona je určité a jasné čo do vymedzenia územnej pôsobnosti Horskej záchrannej služby. 	O 	N 	Z hľadiska zabezpečenia zvýšenej ochrany života a zdravia je potrebné rozšíriť územnú pôsobnosť Horskej záchrannej služby aj o jaskyne a priepasti bez ohľadu na horské oblasti. 	
NR SR 	§ 4, ods. 1, písm. i) 
Je nezmyselné a neúčelné, aby Horská záchranná služba poskytovala zdravotnú starostlivosť podľa osobitného zákona. Dôvodnosť potreby tejto novelizácie nie je ani len slovom spomenutá v dôvodovej správe k novele zákona. Takýmto ustanovením by sa rozšírili oprávnenia Horskej záchrannej služby, výkon ktorých je v súčasnej dobe riadne zabezpečovaný osobami a zložkami v zmysle osobitného zákona /578/2004 Z.z./. Uvedené sa navyše vymyká účelu, za ktorým Horská záchranná služba, ako rozpočtová organizácia, vznikla, t.j. záchranná a preventívna činnosť na horách. V prípade výkonu činnosti nad rámec doterajšej činnosti Horskej záchrannej služby, ktorou by bolo poskytovanie zdravotnej starostlivosti, Horská záchranná služba, ako štátna rozpočtová organizácia, by musela byť dotovaná z rozpočtu tak, aby dokázala takúto činnosť vykonávať riadne, na odbornej úrovni, a to v rámci akéhokoľvek možného modelu /samostatne, v kooperácii s inými zložkami, v spolupráci so súkromným sektorom, .../ K predmetnému ďalej uvádzame, že uvedené znenie novely je nanajvýš všeobecné a neurčité čo do rozsahu poskytovania zdravotnej starostlivosti štátnou rozpočtovou organizáciou. 	Z 	ČA 	Predmetné ustanovenie bolo inak upravené. 	
NR SR 	§ 4, ods. 4. 
Vypustiť znenie novely § 4, ods. 4. 
Štátne rozpočtové organizácie vznikajú za účelom plnenia úloh štátu podľa § 21, ods. 3 zákona č. 523/2004 Z.z. Činností uvedené v tomto bode je možné vykonávať občianskymi združeniami, predmetom činnosti ktorých je poskytovanie uvedených služieb. Faktický stav je taký, že Horská záchranná služba aj v súčasnej dobe vykonáva uvedenú činnosť, čím dochádza k porušovaniu čl. 2 ods. 2 Ústavy Slovenskej republiky. Uvedeným protiprávnym konaním dochádza k likvidácii tretieho sektoru, nakoľko Horská 
záchranná služba vykonáva takúto protiprávnu činnosť za odplatu, pod minimálnu trhovú cenu, nakoľko je dotovaná zo štátneho rozpočtu. Navyše Horská záchranná služba vykonáva zaistenie bezpečnosti len vo vybraných lyžiarskych strediskách, čím dochádza vo vzťahu k prevádzkovateľom ostatných lyžiarskych stredísk k diskriminačnému konaniu zo strany Horskej záchrannej služby. Ak by uvedenú činnosť, za minimálnu trhovú cenu, vykonávalo občianske združenie, vykonávajúce horskú záchrannú činnosť, prijmi za služby súvisiace s bezpečnosťou a záchranou prevádzkovateľovi lyžiarskej trate by postačovali na pokrytie nákladov spojených so záchrannou činnosťou občianskeho združenia aj vo voľnom teréne, čo by mohlo v súčasnosti podstatne odľahčiť verejné finančné zdroje potrebné na výkon horskej záchrannej činnosti. Uvedené príjmy by boli dostatočné na zvýšenie základne dobrovoľných záchranárov čo by malo priaznivý dopad na zabezpečenie záchranárskych kapacít aj v horstvách, ktoré do dnešného dňa nie sú pokryté horskými záchranármi. 	Z 	ČA 	Túto zásadnú pripomienku uplatnila podpredsedníčka NR SR Erika Jurinová. Na rozporovom konaní bolo dohodnuté, že uvedené ustanovenie bude spresnené tak, že Horská záchranná služba môže poskytovať za odplatu služby súvisiace s bezpečnosťou a záchranou prevádzkovateľovi lyžiarskej trate len za podmienky, že lyžiarska trať sa nachádza v území, ktoré môže byť ohrozené lavínovým nebezpečenstvom. 	
NR SR 	§ 12, ods. 11 
Navrhujeme nasledujúce znenie 
§ 12 
Odborná spôsobilosť a zdravotná spôsobilosť na výkon záchrannej činnosti a odborná spôsobilosť na výkon odbornej činnosti 
(1) Odborná spôsobilosť na výkon záchrannej činnosti podľa tohto zákona je súhrn teoretických vedomostí a praktických schopností, ktoré sú potrebné na riadny výkon záchrannej činnosti. Ustanovenia § 12 sa nevzťahujú na nadobúdanie odbornej spôsobilosti a zdravotnej spôsobilosti na výkon záchrannej činnosti a odbornej spôsobilosti na výkon odbornej činnosti, v zmysle tohto ustanovenia, vykonávanej dobrovoľníkmi združenými v dobrovoľníckych organizáciách, v súlade s ustanoveniami zákona č. 406/2011 
Z.z. o dobrovoľníctve a o zmene a doplnení niektorých zákonov. 
Odôvodnenie: Navrhovaná novela zákona, vrátane vypustenie ods. 11 a 12 v § 12, definuje povinnosť dobrovoľníkov získavať odbornú spôsobilosť podľa zákona 544/2002 Z.z. Napriek skutočnosti, že v doterajšom platnom znení zákona z tohto táto povinnosť nevyplývala, Horská záchranná služba si uzurpovala a uzurpuje oprávnenie na udeľovanie odbornej spôsobilosti dobrovoľným horským záchranárom, pričom predmetnou novelou sa snaží legalizovať svoje protiprávne konanie. Takéto protizákonné konanie má negatívny dopad na činnosť občianskych združení, vykonávajúcich horskú záchrannú činnosť, v podobe zníženia členskej základne (v porovnaní s rokom 2002 sa členská základňa znížila o 2/3). 
Doplnenie § 12, ods. 1 novely zákona, vo vzťahu k dobrovoľným horským záchranárom, ktorí vykonávajú svoju činnosť formou očianských združení, zabezpečí ich samostatnosť od Horskej záchrannej služby, ako štátnej rozpočtovej organizácie. Dobrovoľní horskí záchranári v súčasnej dobe disponujú vlastným akreditovaným vzdelávacím strediskom a personálnymi kapacitami, ktorými dokážu zabezpečiť odbornú a inú spôsobilosť na výkon záchrannej činnosti, nezávisle od Horskej záchrannej služby, ktorá by v prípade prijatia navrhovanej novely, bola jedinou inštitúciou rozhodujúcou o udeľovaní odbornej spôsobilosti, a to vzťahu k akýmkoľvek osobám, ktoré vykonávajú horskú záchrannú činnosť formou iného, ako štátnozamestnaneckého pomeru. Navrhovaná „monopolizácia“ výkonu horskej záchrany má a bude mať negatívny vplyv aj na štátny rozpočet vo forme zvýšených výdajov – verejných zdrojov, na pokrytie činnosti Horskej záchrannej služby. Od účinnosti zákona č. 544/2002 Z.z. došlo k negatívnym skutočnostiam, v zmysle uvedeného vyššie v texte, a bol zabrzdený rozvoj občianskych združení, vykonávajúcich horskú záchrannú činnosť, čo má za následok, že v dnešnej dobe nie sú pokryté určité horstvá záchranárskymi kapacitami. Nami navrhované doplnenie znenia § 12, ods. 1 by jasne delimitovalo oprávnenia Horskej záchrannej služby vo vzťahu k predmetným občianskymi združeniam, čo by pomohlo odstrániť vzniknutý negatívny stav. 	Z 	ČA 	Túto zásadnú pripomienku uplatnila podpredsedníčka NR SR Erika Jurinová. Na rozporovom konaní bolo dohodnuté, že členmi odbornej (skúšobnej) komisie na získanie odbornej spôsobilosti na výkon záchrannej činnosti budú aj zástupcovia občianskych združení vykonávajúcich záchrannú činnosť, ak podajú takýto návrh. Taktiež bolo zdôraznené, že špecializovanú prípravu na uvedenú odbornú spôsobilosť môžu vykonávať už podľa teraz platnej právnej úpravy odborne spôsobilé osoby (lektori) aj mimo vzdelávacieho zariadenia Horskej záchrannej služby. 	
NR SR 	§ 14a 
Vypustiť znenie § 14a 
Odôvodnenie: Podstatou rozpočtovej organizácie je pokrytie nákladov na jej činnosť zo štátneho rozpočtu. V zmysle uvedeného by sa príjem za výkon záchrannej činnosti a pátranie po nezvestnej osobe mal rozpočtovať. V prípade, ak by sa vytvoril zákonný inštitút tzv. nerozpočtovej položky pre účely Horskej záchrannej služby, na mieste je otázka, či štát potrebuje rozpočtovú organizáciu na výkon záchrannej a preventívnej činnosti na horách, keď v súčasnosti, ale aj v minulosti, bola a je táto činnosť riadne pokrytá dobrovoľnými záchranármi, vykonávajúcimi horskú záchrannú činnosť a preventívnu činnosť na horách na základe osobitného zákona, bez tohto, aby zaťažovali štátny rozpočet. 	O 	ČA 	Ustanovenia o vymáhaní pohľadávok štátu, ktoré vznikli z činnosti Horskej záchrannej služby, boli vypustené z návrhu zákona. Ustanovenie týkajúce sa príjmov zo záchrannej činnosti a pátrania po nezvestnom bolo upravené po dohode s ministerstvom financií v nadväznosti na zákon o rozpočtových pravidlách verejnej správy. 	
SVSR pre rozvoj občianskej spoločnosti 	§ 3 ponechať v pôvodnom znení 
Odôvodnenie: Gramatická a logická štruktúra novely budí dojem, že územná pôsobnosť Horskej záchrannej služby je determinovaná taxatívne vymedzenými horskými oblasťami a jaskyňami a priepasťami už v rámci celého územia, t.j. aj mimo územia taxatívne vymedzených horských oblastí, pre ktoré bude mať predmetná novela právnu pôsobnosť. Z uvedeného dôvodu sme toho názoru, že účinné znenie zákona je určité a jasné čo do vymedzenia územnej pôsobnosti Horskej záchrannej služby. 	Z 	N 	Pripomienkujúci subjekt na rozporovom konaní po konzultácii predmetnej problematiky na tejto zásadnej pripomienke netrvá. 	
SVSR pre rozvoj občianskej spoločnosti 	Vypustiť znenie novely § 4, ods. 1, písm. i) 
Odôvodnenie: Je nezmyselné a neúčelné, aby Horská záchranná služba poskytovala zdravotnú starostlivosť podľa osobitného zákona. Dôvodnosť potreby tejto novelizácie nie je ani len slovom spomenutá v dôvodovej správe k novele zákona. Takýmto ustanovením by sa rozšírili oprávnenia Horskej záchrannej služby, výkon ktorých je v súčasnej dobe riadne zabezpečovaný osobami a zložkami v zmysle osobitného zákona /578/2004 Z.z./. Uvedené sa navyše vymyká účelu, za ktorým Horská záchranná služba, ako rozpočtová organizácia, vznikla, t.j. záchranná a preventívna činnosť na horách. V prípade výkonu činnosti nad rámec doterajšej činnosti Horskej záchrannej služby, ktorou by bolo poskytovanie zdravotnej starostlivosti, Horská záchranná služba, ako štátna rozpočtová organizácia, by musela byť dotovaná z rozpočtu tak, aby dokázala takúto činnosť vykonávať riadne, na odbornej úrovni, a to v rámci akéhokoľvek možného modelu /samostatne, v kooperácii s inými zložkami, v spolupráci so súkromným sektorom, .../ K predmetnému ďalej uvádzame, že uvedené znenie novely je nanajvýš všeobecné a neurčité čo do rozsahu poskytovania zdravotnej starostlivosti štátnou rozpočtovou organizáciou. 	Z 	ČA 	Predmetné ustanovenie bolo inak upravené. 	
SVSR pre rozvoj občianskej spoločnosti 	Vypustiť znenie novely § 4, ods. 4. 
Odôvodnenie: Štátne rozpočtové organizácie vznikajú za účelom plnenia úloh štátu podľa § 21, ods. 3 zákona č. 523/2004 Z.z. Činností uvedené v tomto bode je možné vykonávať občianskymi združeniami, predmetom činnosti ktorých je poskytovanie uvedených služieb. Faktický stav je taký, že Horská záchranná služba aj v súčasnej dobe vykonáva uvedenú činnosť, čím dochádza k porušovaniu čl. 2 ods. 2 Ústavy Slovenskej republiky. Uvedeným protiprávnym konaním dochádza k likvidácii tretieho sektoru, nakoľko Horská záchranná služba vykonáva takúto protiprávnu činnosť za odplatu, pod minimálnu trhovú cenu, nakoľko je dotovaná zo štátneho rozpočtu. Navyše Horská záchranná služba vykonáva zaistenie bezpečnosti len vo vybraných lyžiarskych strediskách, čím dochádza vo vzťahu k prevádzkovateľom ostatných lyžiarskych stredísk k diskriminačnému konaniu zo strany Horskej záchrannej služby. Ak by uvedenú činnosť, za minimálnu trhovú cenu, vykonávalo občianske združenie, vykonávajúce horskú záchrannú činnosť, prijmi za služby súvisiace s bezpečnosťou a záchranou prevádzkovateľovi lyžiarskej trate by postačovali na pokrytie nákladov spojených so záchrannou činnosťou občianskeho združenia aj vo voľnom teréne, čo by mohlo v súčasnosti podstatne odľahčiť verejné finančné zdroje potrebné na výkon horskej záchrannej činnosti. Uvedené príjmy by boli dostatočné na zvýšenie základne dobrovoľných záchranárov čo by malo priaznivý dopad na zabezpečenie záchranárskych kapacít aj v horstvách, ktoré do dnešného dňa nie sú pokryté horskými záchranármi. 	Z 	ČA 	Predmetné ustanovenie bolo spresnené tak, že Horská záchranná služba môže odplatne poskytovať služby prevádzkovateľovi lyžiarskej trate len ak je lyžiarska trať v území, ktoré môže byť ohrozené lavínou. 	
SVSR pre rozvoj občianskej spoločnosti 	Ponechať § 12, ods. 11, ods. 12 v pôvodnom znení, doplniť znenie § 12, ods. 1 o nasledovné  
§ 12 
Odborná spôsobilosť a zdravotná spôsobilosť na výkon záchrannej činnosti a odborná spôsobilosť na výkon odbornej činnosti 
(1) Odborná spôsobilosť na výkon záchrannej činnosti podľa tohto zákona je súhrn teoretických vedomostí a praktických schopností, ktoré sú potrebné na riadny výkon záchrannej činnosti. Ustanovenia § 12 sa nevzťahujú na nadobúdanie odbornej spôsobilosti a zdravotnej spôsobilosti na výkon záchrannej činnosti a odbornej spôsobilosti na výkon odbornej činnosti, v zmysle tohto ustanovenia, vykonávanej dobrovoľníkmi združenými v dobrovoľníckych organizáciách, v súlade s ustanoveniami zákona č. 406/2011 Z.z. o dobrovoľníctve a o zmene a doplnení niektorých zákonov. 

Odôvodnenie: Navrhovaná novela zákona, vrátane vypustenie ods. 11 a 12 v § 12, definuje povinnosť dobrovoľníkov získavať odbornú spôsobilosť podľa zákona 544/2002 Z.z. Napriek skutočnosti, že v doterajšom platnom znení zákona z tohto táto povinnosť nevyplývala, Horská záchranná služba si uzurpovala a uzurpuje oprávnenie na udeľovanie odbornej spôsobilosti dobrovoľným horským záchranárom, pričom predmetnou novelou sa snaží legalizovať svoje protiprávne konanie. Takéto protizákonné konanie má negatívny dopad na činnosť občianskych združení, vykonávajúcich horskú záchrannú činnosť, v podobe zníženia členskej základne (v porovnaní s rokom 2002 sa členská základňa znížila o 2/3). Doplnenie § 12, ods. 1 novely zákona, vo vzťahu k dobrovoľným horským záchranárom, ktorí vykonávajú svoju činnosť formou očianských združení, zabezpečí ich samostatnosť od Horskej záchrannej služby, ako štátnej rozpočtovej organizácie. Dobrovoľní horskí záchranári v súčasnej dobe disponujú vlastným akreditovaným vzdelávacím strediskom a personálnymi kapacitami, ktorými dokážu zabezpečiť odbornú a inú spôsobilosť na výkon záchrannej činnosti, nezávisle od Horskej záchrannej služby, ktorá by v prípade prijatia navrhovanej novely, bola jedinou inštitúciou rozhodujúcou o udeľovaní odbornej spôsobilosti, a to vzťahu k akýmkoľvek osobám, ktoré vykonávajú horskú záchrannú činnosť formou iného, ako štátnozamestnaneckého pomeru. Navrhovaná „monopolizácia“ výkonu horskej záchrany má a bude mať negatívny vplyv aj na štátny rozpočet vo forme zvýšených výdajov – verejných zdrojov, na pokrytie činnosti Horskej záchrannej služby. Od účinnosti zákona č. 544/2002 Z.z. došlo k negatívnym skutočnostiam, v zmysle uvedeného vyššie v texte, a bol zabrzdený rozvoj občianskych združení, vykonávajúcich horskú záchrannú činnosť, čo má za následok, že v dnešnej dobe nie sú pokryté určité horstvá záchranárskymi kapacitami. Nami navrhované doplnenie znenia § 12, ods. 1 by jasne delimitovalo oprávnenia Horskej záchrannej služby vo vzťahu k predmetným občianskymi združeniam, čo by pomohlo odstrániť vzniknutý negatívny stav. 	Z 	ČA 	Na rozporovom konaní bola dohodnutá nová úprava zloženia odbornej (skúšobnej) komisie na získanie odbornej spôsobilosti na výkon záchrannej činnosti tak, že v nej na základe návrhu budú mať zastúpenie až dvaja členovia občianskeho združenia, ktorého cieľom je záchranná činnosť na horách.  	
SVSR pre rozvoj občianskej spoločnosti 	Vypustiť znenie § 14a 
Odôvodnenie: Podstatou rozpočtovej organizácie je pokrytie nákladov na jej činnosť zo štátneho rozpočtu. V zmysle uvedeného by sa príjem za výkon záchrannej činnosti a pátranie po nezvestnej osobe mal rozpočtovať. V prípade, ak by sa vytvoril zákonný inštitút tzv. nerozpočtovej položky pre účely Horskej záchrannej služby, na mieste je otázka, či štát potrebuje rozpočtovú organizáciu na výkon záchrannej a preventívnej činnosti na horách, keď v súčasnosti, ale aj v minulosti, bola a je táto činnosť riadne pokrytá dobrovoľnými záchranármi, vykonávajúcimi horskú záchrannú činnosť a preventívnu činnosť na horách na základe osobitného zákona, bez tohto, aby zaťažovali štátny rozpočet. 	Z 	ČA 	Problematika vymáhania pohľadávok štátu Horskou záchrannou službou bola vypustená z návrhu zákona. Rozpočtové určenie príjmov uvedenej organizácie získaných zo záchrannej činnosti a pátrania po nezvestnej osobe bolo upravené podľa pripomienky ministerstva financií.